LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 279**

**2022. gada 17. marts**

Atklāta sēde, sākas plkst. 10.30, beidzas plkst. 10.52

Videokonferences formātā

Sēdē piedalās:

**komisijas deputāti**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

* Iekšlietu ministrijas Valsts Sekretārs **Dimitrijs Trofimovs;**
* Iekšlietu ministrijas Juridiskā departamenta juriste **Dace Radzeviča;**
* Ekonomikas ministrijas administrācijas vadītāja **Dace Gaile;**
* Vides aizsardzības un reģionālās attīstības ministrija Valsts ilgtspējīgas attīstības plānošanas departamenta direktors **Raivis Bremšmits;**
* Izglītības un zinātnes ministrijas Juridiskā un nekustamo īpašumu departamenta direktors **Raimonds Kārkliņš;**
* Izglītības un zinātnes ministrijas Izglītības departamenta juriskonsulte **Ance Rudzīte;**
* Tieslietu ministrijas Valststiesību departamenta direktore **Sanita Armagana;**
* Labklājības ministrijas Sociālā darba un sociālās palīdzības politikas departamenta direktore **Ilze Skrodele-Dubrovska;**
* Ārlietu ministrijas, parlamentārā sekretāre **Zanda Kalniņa-Lukaševica;**
* Finanšu ministrijas Iepirkumu politikas un valsts nekustamo īpašumu pārvaldīšanas politikas nodaļas vadītāja **Inga Bērziņa;**
* Latvijas Pašvaldību savienības padomnieks **Aino Salmiņš.**

**citas personas:**

Saeimas Juridiskā biroja vecākā juridiskā padomniece Lilita Vilsone,

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate.**

**Sēdi vada:** komisijassekretārs J. Rancāns

**Sēdi protokolē:** konsultanteB. Veiskate

**Sēdes veids:** atklāta

Darba kārtība:

1. Grozījumi Ukrainas civiliedzīvotāju atbalsta likumā (1387/Lp13) 1. lasījums.
2. Dažādi.

**J. Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību.

1. Grozījumi Ukrainas civiliedzīvotāju atbalsta likumā (1387/Lp13) 1. lasījums.

**J. Rancāns** dod vārdu likumprojekta autoriem – Iekšlietu ministrijai.

**M. Šteins** iepazīstina, ka šie ir kārtējie grozījumi šajā likumā, īsi ieskicē grozījumus. Likumprojekts paredz, ka Ukrainas civiliedzīvotājiem, kuriem Ukraina ir izsniegtas ceļošanas, dokuments būs tiesības strādāt Latvijā bez tiesības uz nodarbinātību apliecinoša dokumenta, šis atbalsta mehānisms darbosies līdz 30 dienām kopš darba līguma noslēgšanas Latvijā. Likumprojektā tiek precizētas nepilngadīgo personu tiesības - nepilngadīgiem Ukrainas civiliedzīvotājiem ir tiesības uz vispārējās izglītības ieguvi tādā pašā kārtībā un apjomā kā nepilngadīgam patvēruma meklētājam atbilstoši normatīvajiem aktiem, kas nosaka patvēruma meklētāju tiesības uz izglītību kā arī, nepilngadīgiem Ukrainas civiliedzīvotājiem ir tiesības turpināt iepriekš uzsāktās profesionālās izglītības ieguvi, apgūstot profesionālās vidējās izglītības programmu, tādā pašā kārtībā un apjomā kā nepilngadīgam patvēruma meklētājam atbilstoši normatīvajiem aktiem. Papildina, ka, lai pašvaldību sociālie dienesti visās pašvaldībās varētu nodrošināt ātru un efektīvu atbalsta sniegšanu Ukrainas civiliedzīvotājiem, ir konstatēta nepieciešamība noteikt visā valstī vienotu pabalsta krīzes situācijā apmēru, kā arī noteikt, ka sociālās palīdzības atbalstu nodrošina neatkarīgi no tā, vai persona ir deklarējusi savu dzīvesvietu.

Lūdz atzīt likumprojektu par steidzamu ar izskatīšanu šodienas saeimas sēdē.

**J. Rancāns** dod vārdu Juridiskajam birojam.

**L. Vilsone** Saeimas Juridiskais birojs pieļauj, ka šo likumprojektu var virzīt steidzamības kārtā, taču aicina priekšlikumu termiņu noteikt ilgāku par 15 minūtēm. Skaidro, kanepieciešamas atbildes uz dažiem jautājumiem, attiecīgi ieskicē būtiskāko problemātiku.

**D. Gaile** paskaidro situāciju par pirmās nepieciešamības precēm.

**I. Bērziņa** skaidro, ka minētā norma (par kustamo mantu) tika sagatavota, ņemot vērā, Latvijas Pašvaldības savienību iniciatīvu.

**A. Salmiņš** uzsver, ka ja, pašvaldības varēs iepirkt gultas, segas, matračus ir tas, kā tas ir domāts, tad tam piekrīt. Vaicā par to, kura ministrijas būs atbildīga par līdzekļu pārskatīšanu?

**D. Trofimovs** uzsver atkārtoti, ka priekšlikums veidots ir, balstoties uz Latvijas Pašvaldību savienības saņemto vēstuli. Atbild, ka Vides aizsardzības un reģionālās attīstības ministrija ir tā iestāde, kas apkopo pašvaldību izdevumus par izmitināšanu un ēdināšanu attiecīgi, virzot pieprasījumu, līdzekļiem neparedzētiem gadījumiem.

**J. Rancāns** aicina balsot par steidzamību.

*Balsojums:*

*J. Rancāns – par, E. Šnore – par, A. Bašķis - par, I.Klementjevs – par, A.Latkovskis – par, M.Možvillo – par, M. Šteins – par, Z. Tretjaka – par.*

*Deputāti* ***atbalsta*** *likumprojekta steidzamību.*

**J. Rancāns** aicina deputātus konceptuāli atbalstīt likumprojektu un atbalstīt tā virzību pirmajam lasījumam Saeimā.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, Z. Tretjaka – par.*

*Deputāti* ***konceptuāli******atbalsta*** *likumprojektu pirmajā lasījumā.*

**J. Rancāns** aicina noteikt **priekšlikumu iesniegšanas termiņu** šim likumprojektam – **21. marts plkst. 14.00**

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Ukrainas civiliedzīvotāju atbalsta likumā” (1387/Lp13)unvirzīt izskatīšanai Saeimas sēdē pirmajā lasījumā;

- atbalstīt likumprojekta steidzamību;

- lūgt noteikt priekšlikumu iesniegšanas termiņu otrajam lasījumam –21. marts plkst. 14.00

- noteikt par referentu M. Šteins.

J. Rancāns pasakās par dalību sēdē, slēdz sēdi.

Sēde pabeigta plkst. 10.52.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore